Γεια σε όλους! Θα χρειαστώ μια συμβουλή  για το τι να κάνω.  

Ας ξεκινήσουμε από την αρχή: Πριν 2 χρόνια είχα γνωρίσει τον .. ας μην πούμε αληθινά ονόματα καλύτερα, έστω Κώστα. Με τον Κώστα κάναμε αρκετή παρέα (και φλερτάραμε θα έλεγα), βέβαια κυρίως ήμασταν μαζί με άλλους φίλους, ωστόσο υπήρχαν 2-3 περιστάσεις που ήμασταν μόνοι μας στο σπίτι μου, ωστόσο δεν έγινε κάτι ερωτικό μεταξύ μας (παρότι θα ήθελα). Οπότε μείναμε σε αυτήν την κατάσταση (φιλική).  

Τώρα, μετά από λίγο καιρό, και στα γενέθλια του που ήμασταν μαζί με άλλους φίλους, γνώρισα τον αδερφό του (έστω Θωμά), και κάναμε παρέα. Όσο περνούσε ο καιρός παρατηρούσα να θέλει να κάνουμε συχνά παρέα σε σημείο τώρα που να μιλάμε καθημερινά. Πιστεύω ότι του αρέσω και θέλει να κάνουμε σχέση, και από την μεριά μου μου αρέσει και εκείνος. Το θέμα τώρα είναι ότι φλέρταρα τον αδερφό του και δεν ξέρω τι να κάνω γιατί φοβάμαι για την αντίδραση του όταν μάθει ότι φλερτάραμε με τον Κώστα.  

Τι με συμβουλεύετε;
Να κάνω σχέση με τον αδερφό του προηγούμενου υποψήφιου αγοριού μου;

 Πρέπει να είσαι ειλικρινής και να του το πεις από τώρα που είναι "νωρίς" (όσο νωρίς μπορεί να είναι αφού μιλάτε τόσο καιρό και ψήνεστε για σχέση). Μίλησε του λοιπόν, πες του πως έχει η κατάσταση γιατί αν το μάθει αργότερα όταν θα είστε σε σχέση, μπορεί να έχει άσχημη αντίδραση και επίπτωση όλο αυτό!
 
 